**NIKOLINA BALEN**

**Članica Nadzornog odbora JANAF d.d.**

Nikolina Balen imenovana je članicom Nadzornog odbora od strane Radničkog vijeća 18. prosinca 2020. godine.

Rođena je u Zagrebu. Diplomirala je na Ekonomskom fakultetu u Zagrebu, smjer Management i organizacija.

Profesionalnu karijeru započela je u privatnom sektoru kao asistent direktora za marketing i voditelj Prometric test centra za Microsoft. U Jadranski naftovod d.d. dolazi 2001. godine kao tajnica Predsjednice uprave. U Sektor transporta nafte prelazi 2003. godine na mjesto financijskog analitičara. Od 2005. godine radi na mjestu financijskog analitičara za investicije u Sektoru ekonomsko – financijskih poslova. Pet godina poslije dolazi na mjesto računovođe - bilanciste. Trenutno radi na mjestu stručnjaka za planiranje i izvještavanje. Služi se engleskim i ruskim jezikom.

Prvi put u Radničko vijeće Janaf d.d. izabrana je 2012. godine kao nositelj Nezavisne liste radnika. Predsjednica je Sindikata jadranskog naftovoda osnovanog 2020.g. Posebno se u svom profesionalnom i sindikalnom radu zalaže za transparentnost informacija i veću uključenost zaposlenika u doprinos tvrtki povećanjem međusobnog povjerenja i uvažavanjem različitosti. Dodatnom edukacijom usavršavala se na području osnaživanja promjena organizacijske kulture, odgovornog upravljanje ljudskim resursima, održivog razvoja te usklade poslovnih i obiteljskih odnosa.